FI
C 349/138
Euroopan unionin virallinen lehti
29.9.2023
3.7 Raskaita hyötyajoneuvoja koskevassa komission ehdotuksessa sovelletaan kasvihuonekaasupäästöjen vähennysta­ voitteiden asettamisessa kaikkien alojen päästöt kattavan 55-valmiuspaketin pohjalta polttoaineen loppukäyttöön keskittyvää menetelmää, jota sovelletaan myös kevyitä hyötyajoneuvoja koskevassa asetuksessa (15).
Tällaisesta menetelmästä käytetään myös nimitystä ”pakokaasumenetelmä”, koska siinä otetaan huomioon ainoastaan ajoneuvosta käytön aikana vapautuva hiilidioksidi.
Ajoneuvon valmistuksen tai polttoaineiden tai energian tuotannon aikana syntyvät kasvihuonekaasupäästöt kuuluvat puolestaan muun lainsäädännön, kuten EU:n päästökauppajärjestelmän, piiriin.
Tässä kyseisessä säädöksessä päätettiin hylätä uusiutuvien ja vähähiilisten polttoaineiden osuuden huomioiminen tavoitteiden noudattamisessa, sillä komissio ei pitänyt sitä kustannustehokkaana eikä vaikuttavana.
4.
Yleistä 4.1 ETSK suhtautuu myönteisesti asetuksen tavoitteeseen nopeuttaa alan hiilestä irtautumista ja vauhdittaa sen rakenteellista muutosta.
Euroopan tieliikenteen kalustoa olisi uudistettava ottamalla asteittain käyttöön uusia voimalaitetekniikoita (sähkö- ja vetypolttokennokäyttöiset sekä vetykäyttöiset polttomoottorit).
EU:n olisi tartuttava tilaisuuteen ja pyrittävä johtoasemaan puhtaan liikenteen alalla.
Kehitys viittaa siihen, että mainitut tekniikat tarjoavat toteuttamiskelpoisen ja kustannustehokkaan vaihtoehdon tavanomaiseen käyttöön lyhyen, keskipitkän ja (asteittain) pitkän matkan kuorma-autoliikenteessä.
4.2 ETSK toteaa, että ehdotuksessa mennään Kiinassa tällä hetkellä ehdotettuja tavoitteita pidemmälle, mutta se ei yllä samalle tasolle kuin Kaliforniassa äskettäin hyväksytty säädös.
Kiina esitti kesäkuussa 2022 ehdotuksen (neljäs vaihe), jonka yleisenä tavoitteena on kiristää raskaiden hyötyajoneuvojen polttoaineenkulutusnormeja kaikissa ajoneuvosegmenteissä 15 prosentilla vuoteen 2026 mennessä ja korvata aiempi vuonna 2019 toteutettu kolmas vaihe.
Yhdysvallat hyväksyi vuonna 2016 vuosina 2018–2027 sovellettavat toisen vaiheen normit, joiden arvioidaan vähentävän hiilidioksidipäästöjä ja polttoaineenkulutusta ajoneuvotyypistä riippuen 16–30 prosenttia vuoden 2010 perustasoon verrattuna.
Kalifornia, jonka päästönormeja seurataan yleensä muissa Yhdysvaltojen osavaltioissa, on hiljattain hyväksynyt säädöksen, jossa asetetaan tavoitteeksi, että vuoteen 2036 mennessä kaikki myytävät kuorma-autot ja linja-autot ovat päästöttömiä, ja sallii ainoastaan akkukäyttöiset ja vetypolttokennokäyttöiset sähköajoneuvot.
Yhdysvaltojen kansallisessa hiilettömän liikenteen suunni­ telmassa (The U.S. National Blueprint for Transportation Decarbonization (16)) annetaan lisäksi puhtaalle sähkölle, kestäville biopolttoaineille, sähköpolttoaineille ja puhtaalle vedylle täydentävä rooli liikenteessä ja erityisesti raskaassa tieliikenteessä.
4.3 ETSK huomauttaa, ettei ehdotettu asetus ole alan ainoa sääntelykehys.
Useat jäsenvaltiot ovat jo sitoutuneet siihen, että vuoteen 2040 mennessä kaikki myydyt raskaat hyötyajoneuvot ovat päästöttömiä (17), mutta on odotettavissa, että alueja paikallistasolla annetaan omia säännöksiä (esimerkiksi pääsyn kieltäminen).
Vaikka säännöksiä ei ole useimmiten tarkoitettu ilmastotoimiin, ne vaikuttavat muiden kuin päästöttömien ajoneuvojen käyttöön ja kannattavuuteen sekä sisämarkkinoiden toimintaan.
4.4 ETSK toteaa, että sääntelykannustin on tärkeä tarjontapuolen toimenpide, jolla edistetään investointeja päästöttömien ajoneuvojen tekniikoihin ja päästöttömien ajoneuvojen käyttöönottoon ja edistetään lopulta yhdessä hiilineutraalien polttoaineiden kanssa osaltaan raskaiden hyötyajoneuvojen ajoneuvokannan hiilestä irtautumista.
ETSK katsoo kuitenkin, että huomiota on kiinnitettävä myös kysyntäpuoleen ja niihin keskeisiin mahdollistaviin edellytyksiin, jotka tekevät päästöttömien ajoneuvojen käytöstä varteenotettavan vaihtoehdon logistiikkaoperaattoreille.
4.4.1 Euroopan autonvalmistajien liiton (ACEA) mukaan ehdotus edellyttäisi päästöttömien ajoneuvojen määrän huomattavaa lisäämistä tieliikenteessä ainakin kaksi vuotta aiemmin kuin tällä hetkellä on ajateltu.
Ehdotettu uusi tavoite edellyttäisi erityisesti, että alle seitsemässä vuodessa olisi otettava käyttöön yli 400 000 päästötöntä ajoneuvoa ja lähes 100 000 olisi rekisteröitävä vuosittain vuodesta 2030 alkaen.
Tämä tarkoittaa, että vuodesta 2030 yli kolmanneksen
(15) (16) (17)
Euroopan parlamentin ja neuvoston asetus (EU) 2019/631, annettu 17 päivänä huhtikuuta 2019, hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta (EUVL L 111, 25.4.2019, s. 13).
DOE/EE-2675 | tammikuu 2023.
COP27: USA, Ukraine, Ireland, Aruba, Belgium, Croatia, Curaçao, Dominican Republic, Liechtenstein, Lithuania sign Global MOU, support path to 100% new truck and bus sales by 2040 (17.11.2022).
U.S. Secretary of Energy Advances America's Commitment to Reaching Net Zero Global Emissions and Combatting Climate Change at COP27.